ทนายงัดหลักฐานสู้วิสามัญทีมบอลสะบ้าย้อย
หลุมฝังศพนักฟุตบอลที่เสียชีวิตที่อ.สะบ้าย้อย จ.สงขลา------------------------------------------------------------------นายรัษฎา มนูรัษฎา ทนายความคดีวิสามัญฆาตกรรมนักฟุตบอลสะบ้าย้อย 19 ศพ เมื่อวันที่ 28 เมษายน 2547 ที่หน่วยบริการประชาชนสะบ้าย้อย อำเภอสะบ้าย้อย จังหวัดสงขลา เปิดเผยว่า เวลา13.00 น. วันที่ 26 มิถุนายน 2548 จะมีการประชุมคณะทนายความในคดีนี้ ซึ่งมีทั้งหมด 7 คน เพื่อเตรียมความพร้อมในการซักค้านพยานฝ่ายพนักงานอัยการจังหวัดสงขลา ซึ่งเป็นผู้ร้องว่าคดีดังกล่าวเป็นคดีวิสามัญฆาตกรรม ตามที่ศาลจังหวัดสงขลานัดไต่สวนนัดแรก เวลา 09.00 น. วันที่ 27 มิถุนายน 2548 นายรัษฎา เปิดเผยต่อไปว่า ในการประชุมคณะทนายความครั้งนี้ จะมีการรวบรวมพยานหลักฐาน จากการลงพื้นเพื่อเก็บข้อมูลในที่เกิดเหตุ และจากการสอบถามญาติผู้เสียชีวิต รวมทั้งหลักฐานอื่นๆ เช่น รูปถ่ายวันเกิดเหตุ โดยจะจัดทำบัญชีพยานฝ่ายญาติผู้เสียชีวิต ยื่นให้ศาลจังหวัดสงขลา ในวันนัดไต่สวนด้วย สำหรับทนายความทั้ง 7 คน มาจากจากสภาทนายความ และชมรมนักกฎหมายมุสลิม นายรัษฎา เปิดเผยอีกว่า จากเดินทางลงพื้นที่ไปพบกับญาติผู้เสียชีวิตทั้ง 19 ศพ เมื่อวันที่ 15 มิถุนายน 2548 คณะทนายความได้แจ้งสิทธิในทางกฎหมายให้ญาติผู้เสียชิวิตรับทราบว่า การไต่สวนชันสูตรพลิกศพ เป็นกระบวนการตามกฎหมายที่ต้องให้มีการไต่สวนตามประมวลกฎหมายวิธีพิจารณาความอาญามตรา 150 เมื่อมีการตายเกิดขึ้น โดยการกระทำของเจ้าพนักงานที่อ้างว่าปฏิบัติตามหน้าที่ ต้องไต่สวนให้ได้ความจริงว่า ผู้ตายเป็นใคร ตายที่ไหน เหตุและพฤติการณ์ที่ตาย ถ้าเป็นการกระทำของเจ้าพนักงาน เป็นการกระทำที่สมควรแก่เหตุหรือไม่ ชอบด้วยกฎหมายหรือไม่ ผมได้ชี้แจงให้ญาติผู้เสียชีวิตทราบว่า ญาติมีสิทธิที่จะเข้าไปเป็นผู้ร้องคัดค้านในคดี มีสิทธิแต่งตั้งทนายความดำเนินการแทน มีสิทธินำพยานหลักฐานเข้าไปสืบในศาล ถ้าผลการไต่สวนของศาลพบว่า เจ้าพนักงานปฏิบัติหน้าที่โดยมิชอบ พนักงานอัยการต้องทำสำนวนส่งฟ้องเจ้าหน้าที่รัฐที่ปฏิบัติมิชอบต่อศาล นายรัษฎากล่าว สำหรับการลงพื้นที่อำเภอสะบ้าย้อย เมื่อวันที่ 15 มิถุนายน 2548 ของคณะทนายความ นอกจากพบกับญาติผู้เสียชีวิตแล้ว ยังได้เก็บข้อมูลและถ่ายรูปในที่เกิดเหตุอีก 2 จุด จุดแรกบริเวณหน่วยบริการประชาชนสะบ้าย้อย ที่มีผู้เสียชีวิต 2 ศพ โดยได้สอบถามตำรวจตระเวนชายแดนประจำหน่วยดังกล่าวด้วย จุดที่สอง ภายในร้านอาหารสวยนะ ที่มีผู้เสียชิวิต 17 ศพ ซึ่งยังปรากฏร่องรอยกระสุนปืนตามพื้นคอนกรีต ผนังร้าน และบริเวณห้องน้ำ จากนั้น จึงไปพบกับญาติผู้เสียชีวิตทั้ง 19 ศพ ที่องค์การบริหารส่วนตำบลธารคีรี บ้านสุโสะ หมู่ที่ 2 ตำบลธารคีรี อำเภอสะบ้าย้อย ทั้งนี้ ผู้เสียชีวิตทั้ง 19 คน เป็นนักฟุตบอลประจำหมู่บ้านสุโสะ เป็นเหตุการณ์ที่เกิดขึ้นในวันเดียวกับการปะทะกันที่มัสยิดกรือเซะ อำเภอเมือง จังหวัดปัตตานี กับอีก 9 จุดในจังหวัดปัตตานีและยะลา มีผู้เสียชีวิต 106 คน 
หลุมฝังศพนักฟุตบอลที่เสียชีวิตที่อ.สะบ้าย้อย จ.สงขลา ------------------------------------------------------------------ นายรัษฎา มนูรัษฎา ทนายความคดีวิสามัญฆาตกรรมนักฟุตบอลสะบ้าย้อย 19 ศพ เมื่อวันที่